
AUCTOR. 


I>  R O OEMI  IJ  M. 


Quum  lege  antiqua  sancitum  sit,  ut,  qui  do- 
ctoris  gradum  rite  assequi  velit,  dissertationem 
conscribat,  diu  mehercle  haesitavi  quamnam  e 
tanta  rerum  copia  materiam  mihi  eligerem  ela- 
borandam. Nam  afferre  ex  magna  experientia 
multoque  studio  novi  aliquid , quod  virorum 
doctorum  judicio  subjiciam,  mei  esse  omnino 
non  potest. 

Quae  quum  ita  sint , optimum  esse  duxi 
tironi,  ut  morbi  casus  memorabiles,  quos  ob- 
servandi copia  ei  fuit,  exhibeat,  quibus  historiis 
relatis  facile  de  morbo  in  universum  ejus- 
que  cognitione  hucusque  parata,  gravissima 
quaeque  adnectere  licet.  Quare  non  alienum 
habui,  describere  casum  quendam  in  nosocomio 

caritatis  observatum,  qui  ob  raritatem  atque 
gravitatem  maximi  momenti  esse  videtur.  — 
Fuit  vero  vulnus  pectoris  penetrans.  Liceat 
igitur  in  universum  de  hisce  vulneribus  eorum- 
que  cura  chirurgica  pauca  afferre,  deinde  vero 
casum  ipsum  quam  fieri  potest  diligentissime 
describere.  — 

Te  autem,  lector  benevole,  rogatum  velim, 
ne  nimis  sis  severus  judex  tironi,  qui  haec  qua- 
liacunque sunt,  non  tradidisset  typis  excudenda, 
nisi  postulasset  mos.  Yale  faveque.  — 

PARS  PRIMA. 


De  vulneribus  pectoris  penetr antibus 
in  universum. 


t 


§•  1. 

Quod  ad  vulnera  penetrantia  attinet,  paucis  ad- 
monere verbis  liceat,  esse  vulnera  omnium  perni- 
ciosissima, nam  aut  mox  post  laesionem  moriuntur 
homines,  aut  plerumque  inflammatione  inde  exorta 
ita  sunt  affecti,  ut  vitae  spes  in  dies  decrescat. 
Sunt  vero  nobis  relatae  morbi  historiae,  ubi  vulnus 
penetrans,  cura  bona  adhibita,  sese  clausit,  et  qui- 
dem sine  adversa  aegroti  valetudine.  — Quae  quum 
ita  sint,  jam  primis  temporibus  medici  ac  chirur- 
gici totam  suam  artem  atque  scientiam  posuerunt 
in  eo,  ut  lethalitatem  horum  vulnerum,  quan- 
tum fieri  potuit,  diminuerent;  quod  saepenumero 
factum  est.  Nam  hodie  via  artis  cava  corporis 
aperimus  (trepanatione , paracentesi  et  pectoris  et 
abdominis),  unde  concludi  potest,  haec  vulnera 
nobis  non  esse  omnino  lethalia.  — Sed  quum  nimis 
longum  esset,  neque  mearum  virium  recensere  illas 

methodos,  quae  ex  temporibus  antiquissimis  hucus- 
que sunt  prolatae,  jam  ud  ea,  quae  mihi  proposui, 
transibo  ita  quidem,  ut  primum  de  divisione  vulne- 
rum pectus  penetrantium,  deinde  de  diagnosi  et 
prognosi,  postremo  vero  de  cura  verba  faciam. 

§.  2. 

Divisio  vulnerum  pectoris  penetrantium  optima 
mihi  esse  videtur  haec. 

I.  Vulnera  pectoris  penetrantia  simplicia,  ubi 
cavum  pectoris  sine  laesione  pulmonis,  cordis  aut 
cujusvis  in  cavo  thoracis  jacentis  organi  est  aper- 
tum. Sunt  haec  vulnera  rarissima,  et  quod  ad  pro- 
gnosin  optima,  quod  paullo  post  uberius  expo- 
namus. 

II.  Vulnera  pectoris  penetrantia  complicata , 
ubi  corpus  alienum  in  cavum  thoracis  intravit,  ibi- 
que  remansit;  aut  pulmones  sunt  affecti,  prolapsi, 
arteriae  violatae  etc.  — 

Multi  quidem  auctores  vulnera  haec  complicata 
secernunt  in  compluria , sed  difficile  semper  esse 
videtur  dijudicatu,  quaenam  partes  sint  violatae, 
quare  omnia  complicata  in  unum  redegi  numerum. 

§.  3. 

Difficile  plerumque  esse  solet  dijudicatu,  num 
vulnus  pectoris  sit  penetrans  nec  ne,  nam  etsi 
multa  signa  afferuntur,  quae  cavo  pectoris  aperto 
sequi  debent,  omnia  haec  signa  constantia  non  sunt. 

Gravissima  vero  symptomata,  adesse  vulnus  pene- 
trans, haec  esse  dicuntur:  si  specillo  seu  digito  in 

vulnus  externum  immisso  in  cavum  thoracis  intrare 

/ 

potes;  nam  facile  colligere  licet  ex  directione  spe- 
cilli, quousque  vulnus  sese  extendat,  num  aberret 
in  musculos  etc.  Hac  in  exploratione  aegrotus  si- 
tum observare  debet,  quem  in  laesionis  momento 
obtinuit,  quod  si  comperire  nequimus,  quocunque 
modo  aegrotum  specillo  explorare  debemus.  Aliud 
symptoma  constans  esse  solet  aeris  transitus  per 
vulnus  inter  inspirandum  atque  exspirandum;  aeque 
etiam  num  emphysema  adsit  nec  ne  diligentissime 
est  perscrutandum.  Praeterea  respiratio  difficilis 
cum  tussi  cruenta  conjuncta,  anxietas,  facies  pallida, 
oculi  fixi  aut  huc  illuc  errantes,  sunt  signa,  quae 
saepissime  occurrere  solent.  — Sed  si  vulnerum 
horum  naturam  contemplamur,  qualis  re  vera  esse 
solet,  non  possumus  quin  dicamus,  multa  ad  dia- 
gnosin strictam  certamque  nobis  deesse.  Nam  sae- 
pissime apertura  vulneris  externa  tam  parva  est, 
atque  exigua,  ut  nec  digitum  nec  specillum  immit- 
tere valeas.  Nonnulli  dixerunt,  hoc  in  casu  vulnus 
esse  dilatandum,  ut  diagnosis  existat  certa.  Sed  hac 
de  rc  cum  Richtero  consentio,  qui  ne  nimis  specil- 
lis utamur,  admonet;  nam  si  nulla  adsunt  sympto- 
mata manifeste  periculosa,  nihil  refert  an  sciamus 
vulnus  penetrare  nec  ne ; si  vero  extravasatio  facta 
est  sanguinis,  etiam  signa  talia  sequentur,  quo  facto 
pectoris  cavitas  aperiri  potest.  — Prioribus  tempo- 

ribus  multa  auxilia  ad  perscrutanda  haec  vulnera 
sunt  prolata,  exempli  gratia,  injectiones,  quarum 
applicatio  non  nisi  periculosa  esse  videtur.  Eandem 
sententiam  defendit  Cooper.  — Ouodsi  autem  haec 
vulnerum,  quae  pectori  altius  inflicta  sunt,  signa 
toties  fallunt,  eo  magis  etiam  in  complicationibus 
saepe  occurrentibus  nos  relinquunt  symptomata  certa. 
Nam  num  corpora  aliena  sint  ingressa,  num  pulmo- 
num pars  sit  prolapsa  etc.  saepissime  nullo  modo 
exquirere  possumus.  Signa,  quae  arteria  laesa  affe- 
runtur, sunt:  respiratio  cita,  brevis,  sputa  cruenta, 
si  quidem  pulmonis  una  sunt  violati,  ubi  inspiratio 
facilior  quam  exspiratio  esse  solet;  in  somno  immi- 
net suffocationis  periculum;  aegroti  in  latere  sano 
aut  nullo  modo  aut  difficillime  jacere  possunt,  situs 
in  dorso  maxime  placet,  pulsus  est  irregularis,  sicut 
cordis  motis  etc.  — De  emphysemate  quasi  signo 
pathognomico  vulnerum  pectoris  penetrantium  au- 
ctorum sententiae  maxime  discrepant. 

Nonnulli  pro  signo  constanti  habent,  alii  negant. 
Quantum  ex  illis,  quae  ipse  observavi,  concludere 
possum,  signum  constans  vulneris  pectus  penetrantis 
non  est  emphysema,  nam  vidi  casus  quosdam,  ubi 
vulnus  minime  cavum  thoracis  intraverat,  tamen 
vero  emphysema  magnum  ex  introitu  aeris  in  telam 
cellulosam  atque  interstitia  musculorum  pectoris 
exortum  erat. 

§•  4. 

Quod  ad  prognosin  horum  vulnerum  attinet, 
certa  esse  nequit,  nam  quum  modo  de  difficultate 
diagnoseos  certae  verba  fecerim,  jam  per  se  patet, 
qualis  esse  debet  prognosis,  quae  pendet  a diagnosi, 
sed  in  universum  erit  dicendum,  vulnera  illa  pene- 
trantia, ubi  pars  magna  pulmonum  aut  arteria  inter- 
costalis sint  violata,  perniciosissima  esse.  Praeterea 
in  prognosi  semper  respicere  debemus,  aetatem, 
constitutionem  corporis  atque  aeris,  clima  et  statum 
reliquum  aegroti.  — 

§.  5. 

Prioribus  temporibus  omnes  fere  chirurgi,  ex- 
travasationem sanguinis  in  cavum  thoracis  timentes, 
nihil  religiosius  faciendum  putarunt,  quam  patefa- 
cere vulnus,  ita  ut  quae  sese  colligerent,  statim  ef- 
fluere possent;  ad  hunc  finem  multis  methodis  usi 
sunt,  exempli  gratia  situ  aegroti  opportuno,  inje- 
ctionibus variis  ad  sanguinem  coagulatum  diluen- 
dum etc.  Sed  haec  sententia,  dilatandi  nempe  ista 
vulnera,  primum  a Valentino  est  disceptata,  qui 
omnia  pectoris  vulnera  cito  accurateque  occludere 
commendavit.  Quae  quidem  methodus  ad  hunc  us- 
que diem  a multis  aut  accepta  aut  rejecta  est. 
Quum  vero  sit  res  maximi  momenti,  perscrutare 
num  vulnera  pectoris  penetrantia  sint  statim  clau- 
denda nec  ne,  paullo  fusius  hac  de  curandi  methodo 
I dicamus,  Valentinos  igitur,  ut  supra  dixi,  pri- 

mus  fuit,  qui  haec  vulnera  cito  occludere  commen- 
davit; quam  sententiam  prae  ceteris  oppugnavit 
Vering,  quum  dicit,  maxime  necessarium  esse  sta- 
tim  sanguini  exitum  parare,  nam,  inquit,  minima 
sanguinis  extravasati  copia  magnum  pulmonibus  in- 
commodum affert,  neque  facile  resorberi  potest, 
praesertim  cum  in  aegro,  venaesaectionibus  et  diaeta 
pauca  debilitato,  systematis  lymphatici  energiae  con- 
fidere nequeas.  Si  vero,  pergit  vir  ille  doctissimus, 
vulnus  statim  claudimus,  periculum  summum  inde 
oriri  videtur,  et  quidem  ex  oppressione  pulmonum, 
tum  ex  irritatione  quae  a sanguine  extravasato,  et 
quasi  corpore  alieno  in  pleuram  efficitur.  — Sed  si 
singula  quae  Veringius  objicit,  recensemus  accu- 
ratius, ejus  sententia  minime  probanda  evadit.  Nam 
primum  ne  verbum  quidem  de  haemorrhagiis  toties 
occurrentibus  facit;  tum  argumentum  illud , quo 
utitur  vir  ille,  nempe  extravasatum  pulmonibus  per- 
niciosissimum, falsum  est,  saepenumero  enim  resor- 
betur, et  resorberi  modo  potest,  si  vulnus  statim 
claudimus.  Putat  quidem  extravasatum  removeri 
posse  ex  vulnere,  sed  qui  hujus  naturam  bene  no- 
verit, talia  non  proferet.  Nullo  modo  aut  extrava- 
satum aut  pus  e vulnere  emanere  poterit,  nisi  vul- 
nus sit  satis  magnum,  prope  spinam  aut  ad  latus, 
quod  rarissime  occurrere  solet.  Canalis  vulneris 
plerumque  tam  parvus  est,  ut  dilatari  debeat,  id 
quod  aeris  introitum  efficit,  qui  pulmonibus  tam 
obnoxium  est. 

§.  t). 

Jam  vero  superest,  ut  nostram  dicamus  de  hac 
re  sententiam.  Omnia  vulnera  pectoris  penetrantia 
stalirn  claudenda  esse  putamus  emplastro  adhaesivo, 
nam  ita  extravasatum  atque  humores  solummodo 
resorberi  possunt.  Quod  si  autem  methodo  anti- 
phlogistica  strenue  adhibita,  non  lieri  videtur,  si 
oppressio,  anxietas  atque  suffocationis  periculum  in 
dies  augentur,  tum  nobis  persuasum  habere  debe- 
mus, extravasatum  majus  fuisse,  quam  ut  resorberi 
potuerit.  Tum  demum  aperiendum  est  vulnus,  si 
quidem  opinari  possumus,  hoc  modo  contentum  re- 
moveri posse,  si  non,  paracentesis  thoracis  in  loco 
opportuno  instituenda  erit.  In  hac  operatione  per- 
ficienda semper  superiorem  costae  marginem  disse- 
care debemus,  ne  arteria  intercostalis  laedatur;  lo- 
cum ubi  aperimus  pectus,  optime  ex  auditu  cogno- 
scere licet,  nam  si  digitis  cavum  pectoris  percuti- 
mus, facile  ex  sonitu  extravasati  locum  repperiemus. 
Vulnus  eodem  modo  ac  simplex  penetrans  tractatur. 

5.  7. 

De  haemorrhagia  his  in  vulneribus  sistenda  per- 
multae methodi  sunt  prolatae,  ita  ut  facile  inde  col- 
ligere queas,  nullum  magnum  in  iis  inveniri  reme- 
ndium.  Venire  potest  haemorrhagia  ex  Art.  interco- 
tistali,  mammaria  interna,  pulmonibus,  magnisque  pe- 
Ictons  vasibus.  Si  vulnera  sunt  magna  rectaque, 
Jl>anguis  libere  emanat,  quodsi  vero  vulneris  canalis 

parvus,  curvatus,  sanguis  in  cavum  pectoris  effluit, 
ibique  symptomata  haec  efficere  solet  facies  pallida, 
pulsus  celer,  parvus,  oculi  jam  videre  non  valent, 
sudor  frigidus  supra  totum  corpus  erumpit,  respi- 
ratio fit  difficilis,  suffocationis  periculum  imminet; 
latus  pectoris  ubi  extravasatum  est,  sese  non  exten- 
dit in  inspiratione  etc.  — Plerumque  difficillime 
esse  solet  dijudicatu  e quonam  fonte  haemorrhagia 
existat.  Arteriam  intercostalem  laesam  esse  cogno- 
scere possumus,  si  sauciatus  haud  per  os  ejicit  san- 
guinem, signa  vero  extravasati  adsunt  maxima;  c 
vulnere  satis  magno  sanguis  ruber  non  spumans,  in 
uno  ejicitur  radio;  si  digito  immisso  haemorrhagiam 
sistere  potes.  — Prognosis  laesionis  hujus  arteriae 
priori  -tempore  pessima  statuebatur,  nunc  vero,  nisi 
aliae  etiam  partes  nobiliores  vulnere  correptae  sunt, 
pro  meliori  habeam.  Maxime  autem  prognosis  pen- 
det a loco  laesionis;  nam  prope  spinam  dorsi  valde, 
periculosa  jure  habetur,  quum  ob  originem  arteriae 
ex  aorta  tam  vicinem,  tum  quia  remedia,  alias  in 
auxilium  vocata,  hic  adhiberi  non  possunt.  — Qua- 
tuor  sunt  haemorrhagiae  sistendae  methodi:  ligatura 
arteriae  laesae,  compressio,  discisio  completa,  me- 
thodus antiphlogistica  vulnere  statim  clauso. 

5-  8. 

Ligaturam  arteriae  immediatam  suadent  Lan- 
rey,  Bell  etc.  si  quidem  fieri  potest.  Bell  vul- 
nus ampliari  vult  usque  dum  arteriam  facile  vel 

ligatura  corripere,  vel  comprimere  possimus.  As- 
salini  periculum  esse  faciendum  dicit,  ad  arteriam 
ligandam  vulnere  satis  aperto;  utitur  hac  in  ligatura 
acu  suo  ad  aneurysma  ligandum.  Chelius  ligatu- 
ram perficiendam  censet,  quando  per  vulneris  lati- 
tudinem fieri  potest;  haec  vero  operatio  sane  quam 
difficilis  esse  videtur;  praeterea  uterque  arteriae 
finis  ligandus  est  nam  arteria  intercostalis  cum  ar- 
teria mammaria  cohaeret  per  anamostosin,  ita  ut 
facile  inde  haemorrhagia  renovari  possit.  Sed  ar- 
teriae hujus  ligaturam  esse  operationem  difficilli- 
mam, jam  e permultis  instrumentis  colligere  potes, 
quibus  viri  experientissimi  sunt  usi;  quare  hanc 
operationem  rejiciendam  puto,  quum  saepe  ab  artis 
peritissimis  perfici  nequeat. 


Si  numerus  instrumentorum  in  ligatura  arteriae 
intercostalis  est  magnus,  majorem  tamen  apparatum 
pro  compressione  hujus  arteriae  invenimus.  Quum 
autem  operae  pretium  esse  non  videatur  mihi,  omnia 
haec  instrumenta  perscrutare  atque  enumerare,  brevi 
dicere  liceat,  methodum  a viro  expericntissimo, 
• Dcsault,  prolatam  maxime  arridere,  quum  sit  sim- 
plex, ubique  praesto  esse  potest,  neque  permagnum 
requirit  vulnus.  — Discisionem  arteriae  maxime 
commendavit  Thedenius,  cui  asserit  May  er.  Sed 
hoc  unum  quaerendum  est,  quomodo  certiores  fieri 
possimus,  arteriam  esse  discisam;  nam  c visu  non 

patet,  quum  arteria  semper  magis  ad  internam  quam 
inferiorem  costae  marginem  sita  sit,  quod  incommo- 
dum Thedenius  ipse  sensisse  videtur,  dicens  se 
libenter  meliorem  accepturum  esse  operationem.  — 
In  omnibus  bis  methodis  necesse  est,  ut  vulnus  sit 
magnum,  nam  alio  modo  instrumenta  tam  complicata 
applicari  non  possunt.  Sed  magna  haec  pectoris 
vulnera  magnopere  sunt  periculosa,  saepeque  nobis 
haud  contingit,  haemorrhagiae  fontem  exquirere,  ita 
ut  vulnus  amplietur  maximo  aegroti  detrimento. 

§.  io. 

Quae  quum  ita  sint,  optimum  esse  videtur, 
vulnera  cito  occludere,  quum  per  primam  intentio- 
nem, diaeta  parca  aliisque  remediis  antiphlogisticis, 
haemorrhagiae  maximae  sistantur,  ut  experientia  nos 
docet.  Sed  de  hujus  methodi  applicatione  atque 
praestantia  jam  supra  dixi.  — Eandem  medendi  ra- 
tionem in  auxilium  vocandam  puto,  si  arteria  mam- 
maria interna  fons  sit  haemorrhagiae.  Raro  occur- 
rere videtur.  Larrey  chirurgus  celeberrimus  in 
libro  suo  ( Memoire  de  chirurgie  militaire  et  cam- 
pagnes.  Varis  1812)  duos  casus  affert,  ubi  arteria 
mammaria  interna  erat  laesa.  In  primo  (1.  c.  III. 
p.  458)  cordis  laesio  simul  aderat;  aeger  per  duos 
menses  cum  vixisset,  typho  abreptus  est.  Vulnus 
igitur  arteriae  mammariae  sanatum  esse  debebat, 
nam  alio  modo  vivere  homo  per  tantum  spatium  non 
potuisset.  In  altero  casu,  narrat  Rarrey,  arteria 


19 


mammaria  haud  procul  ab  origine  ex  subclavia  laesa 
erat.  Septem  diebus  praelapsis  empyematis  opera- 
tio instituta  est,  sed  paucis  diebus  post,  homo  gan- 
graena laborans,  supremum  diem  obiit.  Sed  quo 
jure  Larrey  inde  concludere  possit,  haemorrha- 
giam non  cessasse,  nescio,  sed  proh  dolor,  obdu- 
ctionem cadaveris  non  instituit, 

§.  Ii- 

Emphysema,  quod  in  vulneribus  pectoris  pene- 
trantibus saepe  observatur,  est  tumor,  qui  aeris 
transitu  in  telam  cellulosam  existit,  ibique  remanere 
debet,  quum  integumenta  vulneris  aperturam  exter- 
nam, si  quidem  parvus  est  canalis,  claudere  solent. 
Interdum  etiam  aer  ex  pulmone  laeso  in  tela  cellu- 
losa colligitur  per  cavum  pleurae ; tum  tumor  su- 
pra totum  corpus  excepta  manus  atque  pedis  planta 
migrare  potest,  quod  aegroti  aspectum  terribilem 
reddit.  Emphysema  dignoscitur  ab  aliis  tumoribus 
facillime  colore  naturali  cutis,  atque  strepitu  quo- 
dam singulari,  quem  in  tangendis  bis  tumoribus 
semper  observamus.  Quod  ad  curam  emphysematis 
attinet,  sanare  possumus  cataplasmatibus  emollienti- 
bus, aut  scarilicatione,  ut  aer,  quod  resorberi  non 
potest,  ita  evadere  queat.  Interdum  etiam  pai^acen- 
tesi  thoracis  uti  debemus,  si  quidem  signa  oppres- 
sionis adsunt  aut  suffocationis.  Methodus  illa,  quam 
Anci  primus  commendavit,  mihi  rejicienda  videtur. 
Proponit  enim,  aer  aut  humores  in  cavo  pectoris  coi- 

lecta  suctione  removenda  esse,  nam  donec  pulmonis 
vulnus  non  est  sanatum,  aer  semper  sese  colliget, 
et  irritatione  suctionis  facile  haemorrhagiae  novae 
sequi  possunt,  una  cum  prolapsu  pulmonis. 

§.  12. 

Superest,  yt  pauca  dicamus  de  complicationibus, 
quae  in  his  vulneribus  observantur.  Sunt  primum 
corpora  aliena  in  cavo  pectoris,  quorum  diagnosis 
partim  ex  anamnesi  partim  ex  accurata  vulneris  ex- 
ploratione evadere  debet.  Constare  inter  omnes  vi- 
detur, corpora  aliena,  si  per  vulnus  licet,  esse  ex- 
trahenda, si  de  praesentia  eorumque  situ  nullum  re- 
manet dubium,  modo  haec  operatio  non  majus  affe- 
rat periculum,  quam  corpus  alienum;  cui  extrahendo 
inserviunt,  dilatatio  vulneris,  apertura  nova,  interdum  t 
vero  situs  aptus  sufficit,  et  si  nullo  modo  inquirere 
possumus,  suppurationis  via  sponte  ejiciuntur.  Aliai 
deinde  complicatio  esse  potest  costarum  fractura, 
de  qua  pauca  tantum  addam,  cum  de  fracturis  hic 
sermo  esse  non  potest.  Ne  pulmones  nimis  inciten- 
tur a costis  fractis,  vulnus  dilatandum  esse  videtur 
ita,  ut  ossis  partes  abreptae  vel  removeri  vel  ini 
situm  priorem  reponi  possint,  quo  facto  vulnus  clau- 
datur. — Pulmonis  prolapsus,  qui  raro  occurrere 
solet,  efficitur  aere  externo  per  vulnus  in  pectoris 
cavitatem  ingressu,  et  partim  post  pulmonum  lobos 
collocato;  nam  si  inter  exspirationem  cum  impetu 
per  vulnus  prorumpit,  lobum  interdum  pulmonis 

secuin  expellit.  Haec  a plurimis  accepta  sententia 
mihi  maxime  placuit;  plerumque  pars  pulmonum 
prolapsa  inter  inspirandum  rursus  in  pectoris  cavum 
relabitur,  sed  interdum  etiam  retinetur  costis,  quae 
in  momento  inspirationis  sese  magis  dilataverant,  quam 
vulgari  in  statu.  Prolapsus  si  novus  est,  pulmoque 
sanus,  quam  citissime  reponatur,  quod  saepe  non 
nisi  vulneris  canali  ampliato  contingit.  Sin  vero 
pulmonis  pars  prolapsa  jam  gangraena  correpta  est, 
ligatura  circumdari  et  abscidi  potest,  vel  plane  na- 
turae relinqui,  nam  haec  sponte  eam  removebit, 
exorta  pulmonum  adhaesione. 

$.  13. 

Verbo  adhuc  monenda  erunt  vulnera  cordis 
majorumque  vasorum,  de  quorum  prognosi  priori- 
bus temporibus  una  erat  sententia,  nam  absolute 
lethalia  habebantur.  Ouae  vero  omnia  non  sunt. 
Nam  in  corde  interdum  invenimus  cicatrices,  quae 
sunt  signa  certissima  laesionis  prioris.  Diagnosis 
hujus  complicationis  ex  loco  vulneris  atque  dire- 
ctione evadit.  Nulla  alia  cura  quam  antiphlogislica 
sensu  strictissimo  adhiberi  debet.  Eodem  modo 

vulnera  diaphragmatis,  oesophagi  et  medullae  spi- 
nalis tractanda  erunt. 

PARS  ALTERA. 


Historia  morhi  vulneris  pectus  penetrantis. 


Ferdinandus  Meckel,  sutor,  triginta  duo- 
rum annorum,  bona  ac  valida  constitutione  gaude- 
batur.  Quum  vero  in  certamen  verbosum  cum 
uxore  sua  descendisset,  mulier  furore  correpta,  cul- 
trum in  viri  pectus  infixit.  Paucis  horis  post  sau- 
ciatus in  nosocomium  caritatis  est  missus,  postquam 
venaesectio  domi , a medico  quodam  in  auxilium 
vocato,  erat  instituta. 

Accurata  vulneris  exploratio  haec  nos  edocuit: 
in  latere  sinistro  pectoris,  inter  tertiam  et  quartam 
costam  haud  procul  a sterno,  erat  vulnus,  pollicis 
dimidii  longum,  et  paucas  tantum  lineas  quod  ad 
latitudinem  continens.  Specillum  in  vulnus  immis- 
sum eodem  in  situ,  ac  in  quo  erat  vulneratus  ae- 
grotus, in  directione  recta  usque  ad  costam  pervenit  $ 
canalis  alius  magis  ad  latus  sinistrum  inveniebatur 
inter  musculum  pectoralem  et  musculos  intercosta- 
les, specillum  hic  duos  pollices  intravit.  Sed  timen- 
tes, ne  ductum  arteficialem  faciamus,  explorationem 
accuratiorem  omisimus,  eo  magis,  quod  diagnosis 
num  quidem  sit  vulnus  pectoris  penetrans  nec  ne, 
jam  e signis,  quae  statim  afferam,  satis  superque 
certa  esset  facta.  Nam  in  primendo  vulnere  em- 
physema observabatur,  quod  a secunda  ad  quintam 

costam  pergens,  a parte  cartilaginosa  harum  costa- 
rum usque  ad  curvaturam  sese  extendit,  praeterea 
in  exspiratione  aegroti  bullae  parvae  e vulnere  eva- 
serunt. Aegrotus  per  inspirationem  magnos  tulit 
dolores  in  pulmone  sinistro,  et  prae  ceteris  in  vul- 
neris loco;  inspiratio  alta  omnino  impossibilis;  pul- 
sus parvus,  frequens,  durus,  facies  aegroti  tristitiam 
maximam  expressit.  — 

Nullum  aderat  signum  extravasati  interni;  hae- 
morrhagiam externam  parvam  fuisse  aegrotus  ipse 
contendit.  Quum  igitur  nullum  dubium  superesset 
de  vulnere  penetrante,  statim  illa  curandi  methodo 
usi  sunt  viri  experientissimi , qui  huic  nosocomio 
praesunt,  de  cujus  praeferentia  jam  supra  verba 
feci.  Vulnere  cito  accurateque  clauso;  cataplasmata 
frigida  supra  pectus  applicabantur,  praeterea  venae- 
sectio  (lb  ijft)  facta.  Interne  hos  pulveres  siimsil: 

R.  Calomelanos  gr.  ij. 

Sachari  albi  gr.  x. 

M.  f.  0.  Dispens.  dos.  N.  vj. 

D.  S.  Sttindlich  ein  Pulver. 

/ 

Dolores  pectoris  multo  sese  diminuerunt  post 
venacsectionem , pulsus  fuit  major,  mollior  et  con- 
tra omnem  exspectationem  aegrotus  satis  bene  se 
habuit.  Sed  versus  noctem  res  sese  mutavit  in 
pejus,  nam  dolores  in  respiratione  denuo  rediernnt; 
venaesectio  igitur  ponderis  unius  instituta  est,  et 
pulveribus  jam  remotis,  solutio  Natri  sulphurici  ae- 
groto est  data. 

Noctem  aeger  inquiete  transegit;  prae  ceteris 
molimina  respirationis  non  nisi  yenaesectione  pon- 
deris unius  rursus  instituta,  et  triginta  hirudin.  off. 
applicatis  cessarunt.  Pulsus  erat  filiformis,  aeger 
debilis,  languidus,  excretio  alvi  per  unam  hanc  no- 
ctem octies  erat  consecuta.  Secundo  morbi  die 
satis  bene  se  habuit  aegrotus;  respiratio  quamvis 
difficilis , tamen  liberior  ac  in  prioribus  diebus ; 
vespertino  tempore  praescripta  est  haec  medicina: 


Noctem  sequentem  dormire  aegrotus  non  po- 
tuit, et  quum  pulsus  esset  durus,  frequens,  magnus, 
venaesectio  pond.  unius  instituebatur,  et  Calomel. 
pulveres  iterati.  — Respiratio  inde  facta  est  faci- 
lis; thorax  aeque  se  expansit,  et  numerus  tractuum 
respirationis  pulsus  frequentiae  satis  respondebant. 
Quamvis  maxima  lassitudine  aegrotus  laboraret,  ta- 
men excretiones  nimiae,  ardor  febrilis  et  sitis  inex- 
stinguibilis impediverunt,  quominus  dormire  posset. 
Die  tertio  respiratio  erat  difficilior,  pulsus  frequens, 
quare  venaesectio  (Jtj)  denuo  instituebatur,  quae 
magnopere  suppressionem  levavit.  — Tussis  atque 
dolores  in  pectore  cessabant,  neque  signum  pessi- 
mum, secundum  Rustii  experientiam  longe  maxi- 


1^.  Nitri  depurati  5ij. 


Natri  sulph.  oj. 


Dec.  Altheae  §vj. 
Succi  Liquirit.  ojfi. 


M.  D.  S.  Stiindl.  einen  Efsl. 

mam,  urinae  retentio,  observatum  est.  Per  diei  de- 
cursum status  morbi  idem  remansit;  vires  aegroti 
in  dies  deficiebant,  et  facies  ejus  pallida  maximum 
moerorem  expressit.  Oppressiones  parvae  in  respi- 
ratione venaesectionibus  iteratis  removebantur;  sed 
remedia  haec  non  eundem  successum  habuerunt  ac 
prius,  nam  respiratio  magis  musculis  abdominis  effi- 
ciebatur. Ouare  cataplasmatibus  frigidis  remotis,  sub 
vulnere  vesicatorium  est  applicatum.  Interne  vero 
haec  dabatur  medicina: 

1^.  Infus.  flor.  Arnicae  (3ij)  3vj. 

Mucilag.  Salep. 

Syrup.  Altheae  aa  5j. 

Nitri  depurati  3j* 

M,  D.  S.  Stiindlich  ein  Efsldffel. 

Emphysema  jam  disparuit.  Per  diem  quinque 
cxcretiones  alvi  et  respirationis  molimina  aegrotum 
cruciabant;  febris  majores  fecit  accessiones,  et 
quum  thorax  sese  non  expanderet,  musculi  abdo- 
minis totum  respirationis  laborem  suscipere  debe- 
\ , 

bant.  Collapsus  virium  magis  magisque  se  manife- 
stavit. 

Omnia  haec  signa  die  insequenti  increverunt, 
ct  quum  collectio  puris  in  vulnere  inveniretur,  aper- 
tum est  illud,  et  in  inspiratione  bullae  cum  icliorc 
effluxerunt.  Insomnia,  dyspnoea,  pulsus  filiformis, 
durus,  dolor  fixus  extravasati  praesentiam  indixerunt, 
quae  stethoscopii  ope  sine  omni  dubio  posita  est. 


26 


Operatio  igitur  paracenteseos  pectoris  statim 
perfecta  est  hoc  modo.  Inter  costam  sextam  et 
septimam  cutis  dissecta  est  incisione,  quae  eandem 
directionem  ac  costae  ipsae  continuit,  tum  musculi 
et  denique  pleura  caute  aperti  sunt,  e quo  vulnere 
inde  circiter  5 sex  sanguinis  extravasati  evacueban- 
tur.  In  vulnus  pleurae  lintum  carptum  est  immis- 
sum, et  omnia  eodem  modo  contecta;  haemorrhagia 
nullius  erat  momenti , et  quum  nulla  arteria  esset 
laesa,  jam  per  se  cessavit.  Interne  aegrotus  solu- 
tionem Ammonii  muriatici  accepit;  supra  operatio- 
nis vulnus  fomentationes  applicabantur  ex  infuso 
Chamomillae  paratae.  Vulnus  pectoris  clausum  te- 
nebatur, et  effluxus  ex  operationis  vulnere  parvus 
adhuc  esse  videbatur;  nihilominus  respiratio  actione 
musculorum  abdominis  sola  est  facta,  et  anxietas  ae- 
groti haud  decrevit.  Quare  vulnus  superius  dilata- 
tum est,  et  arteriae  mammariae  ramus  ligatus,  quo 
facto  totum  vulnus  cum  ung.  simpl.  obtectum  est.  — 
Somnus  aegrotum  semper  fugit,  pulsus  erat  fre- 
quens, et  medio  die  horror  febrilis,  insequenti  ca- 
lore aegrotum  tantopere  affecerunt,  ut  vix  sustinere 
se  posset.  Ad  vires  sustentandas  prima  indicatio 
erat  adducere  somnum,  quod  opii  auxilio  effectum 
est.  Sed  die  sequenti  (trecesimo  post  vulneratio- 
nem) angor  maximus  aegrotum  corripuit,  cujus  col- 
lapsus ob  febrem  fortem  in  dies  concrevit;  dabantur 

ei  per  horam  aquae  Laurocerasi  gtt.  xxx.  

Quum  tamen  vires  aegroti  non  omnem  vitae 

spem  abjiciendam  esse  indicarent,  periculum  factum 
est  num  Mercurii  usu  resorptio  extravasati  institui 
possit,  quare  hic  pulyis  praescriptus  est: 

1^.  Calomelanos  gr.  vj. 

Sachari 

M.  f.  0.  Dent.  tal.  dos.  N.  vj. 

Praeterea  vinum  et  diaeta  fortis  addebantur, 
quamvis  sine  bono  successu.  Nam  respiratio  diffi- 
cilis, angor,  tussis  cum  pure  conjuncta,  effluxus  e 
vulnere,  et  deliria  per  dies  noctesque  omnem  vitae 
conservandae  spem  exstinxerunt.  Die  vicesimo 
quarto  post  vulnerationem  diem  aegrotus  obiit  su- 
premum. — 

Obductio  tertio  die  post  mortem  est  instituta. 
— Pulmo  sinister  usque  ad  vulnus  cum  pleura  co- 
haesit; vulnus  ipsum  partem  superiorem  lobi  infe- 
rioris penetravit,  et  quidem  per  pollicem  unum  et 
dimidium,  ita  ut  pericardium  haud  violatum,  esset 
basis  canalis  vulneris;  hic  propria  membrana  erat 
obducta.  In  spatio  inter  pulmonem  pleuramque 
multum  inveniebatur  puris  consistentis  et  lutei.  — 
Substantia  totius  pulmonis  erat  dura,  hepatisata; 
tubercula  nusquam  aderant.  Pericardium  magnum 
continuit  serum  maculis  purulentis  commixtum.  Cor 
in  tota  sua  superficie  villis  albis  dense  obtectum 
inveniebatur. 

#» 

Hanc  morbi  historiam  neminem  puto  fore,  qui 
dicet  contra  curandi  methodum  supra  laudatam,  et 
hoc  in  casu  adhibitam  aliquid  demonstrare.  Nam 
ubinam  est  medicus,  qui  non  ingenue  confiteatur,  sq 
multis  in  morbis  cum  toto  materiae  medicae  appa- 
ratu fuisse  minorem  quam  morbum ! — 


i 

VITAE  CURRICULUM. 


Ego  Rernardus  Erbkam,  evangelicae*  adscrip- 
tus  confessioni , natus  sum , die  XII.  m.  Novembr. 
anni  MDCCCVIII  Glogaviae,  patre  J.  W.  Erbham 
et  matre  Henrietta  e stirpe  Sacbia,  quos  ad  huc 
viventes  summa  pietate  amare  divina  gratia  mihi 
concessit.  Primis  litterarum  elementis  illo  in  op- 
pido imbutis,  parentes  dilectissimi  Berolinum  pro- 
fecti sunt,  ubi  in  Gymnasio  Friedericiano  per  sep- 
tem annos  ad  studia  altiora  viam  munivi.  Examine 
quod  abiturientibus  est  subeundum,  rite  absoluto, 
mense  April.  a MDCCCXXYII  in  numerum  civium 
universitatis  literariae  Berolinensis  a Rector,  t.  t. 
magnif.  Lichtenstein  receptus,  albo  medico  a de- 
cano t.  t.  spect.  Rudolphi,  inscriptus  sum.  Hac  in 
Musarum  sede  per  annum  frequentavi  praelectiones 
sequentes:  apud  Ceis.  Knape,  osteologiam  atque 
syndesmologiam,  apud  Ceis.  Rudolphi,  Anatomiam 
universam  et  specialem  una  cum  arte  cadavera  dis- 
secandi, apud  Geis.  Linis,  botanicen  nec  non  histo- 
riam naturalem,  apud  Ceis.  Mitscherlich  Che- 
miam, apud  Illustr.  de  Humboldt  geographiam 
physicalem,  apud  Ceis.  Ritter  geographiam  uni- 
versalem; apud  Ceis.  Beneke,  logicen.  — 

Dein  vero  Bonnam  me  contuli,  ibique  mens.  April. 
. a.  MDCCCXXVIII  rect.  Magn.  Nitzsch  atque  dec. 

ord.  med.  t.  t.  spectat.  Harless  in  numerum  me- 
dicinae studiosorum  sum  receptus:  Perannum  unum 
et  dimidium  disserentes  audivi  viros  doctissimos 
lios:  Ceis.  Mueller,  de  Anatomia  comparata, 

Physiologia,  Pathol.  generali  atque  Semiotice;  Ceis. 
Goldfuss  de  Zoologia;  Ceis.  Brandis  de  Psy- 
chologia;  Ceis.  May  er  de  arte  cadavera  dissecandi; 
Clariss.  a Walther  de  chirurgia  et  ophthalmologia; 
Ceis.  Niebuhr  de  historia;  Clariss.  aMuenchow 
de  Physice.  — Mense  Julii  anni  MDCCCXXX  ten- 
tamen philosophicum  hac  in  alma  musarum  sede 
rite  absolvi.  Dein  vero  Berolinum  reversus,  hi 
viri  praestantissimi  mihi  fuerunt  praeceptores.  Ceis. 
Osan  in  mat.  med.:  Ceis.  Bartels  in  pathol.  et 
therapia  speciali;  Ceis.  W.  Hufela n d in  macrobio- 
tice;  Ceis.  Link  in  pliarmacologia;  Ceis.  Jiingken 
in  ophthalmologia;  Ceis.  C asper  in  medicina  fo- 
rensi, morbis  infantum,  et  arte  formulas  medicas 
concinnandi;  Ceis.  Sclilemm  in  Anatomia;  Ceis. 
Rudolphi  in  Anatomia  pathologica;  Ceis.  Kluge 
in  arte  obstetricia  et  doctrina  de  ossibus  fractis  et 
luxatis.  — 

In  Clinicis  denique  medicis,  chirurgicis,  oph- 
thalmiatricis  et  obstetriciis  me  instruxerunt  Viri 
Illustriss.  Wolff,  Rust,  Jiingken  et  Kluge. 
Quibus  omnibus  praeceptoribus  optime  de  me  me- 
ritis gratias  quam  maximas  ago,  semperque  agam. 

Jam  vero  tentaminibus  nec  non  examine  rigo- 
roso  coram  gratiosa  medicorum  facultate  absolutis, 
spero  fore,  ut  hac  dissertatione  thesibusque  rite 
defensis,  summi  in  utraque  medicina  honores  mihi 
concedantur.  — 

V - 


THESES  DEFENDENDAE. 


i. 

Morbos  non  curamus , sed  novos  provocamus 
sanandi  causa. 


II. 

In  morbis  psychicis  tractandis  simul  et  phy- 
sica et  psychica  methodus  adhibenda. 

III. 

Membranae  serosae  inflammationem  inire 
possunt. 


IV. 

Nemo  Chirurgus  nisi  sit  medicus. 

V. 

Delirium  tremens  est  morbus  nervosus. 


VI. 

Anima  cum  corpore  moritur , mens  vero  im- 
I mortalis. 

